শুক্রবার বেলা ১২ টা হাসপাতালের ওয়েটিং রুমে অপেক্ষা করছিলেন রোগীরা।  চক্ষুবিভাগের তখন রোগীদের ভিড়। চিকিত্সকরা রোগী দেখছেন। আতমকাই ছাদের চাঙড় খসে পড়ে। অতর্কিত এই ঘটনায়  রোগীরা সাময়িকভাবে আতঙ্কিত হয়ে পড়েন। চাঙর খসে পড়ে এক জন রোগীর পিঠ কেটে যায়। আহত হন আরও তিন জন। তাদের দ্রুত প্রাথমিক চিকিত্সা করা হয়। হাসপাতালের ওই বিল্ডিং অনেক পুরনো দিনের হওয়ায় চাঙড় খসে পড়েছে। দ্রুত ভেঙে পড়া অংশের মেরামতি হবে বলে জানিয়েছে হাসপাতাল কর্তৃপক্ষ।  তবে এর আগেও বেশ কিছু জায়গা থেকে চাঙড় খসে পড়েছে। সেগুলির দাগ এখনও স্পষ্ট।